### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 21. juni 2023 ikke kunne tiltræde forslaget i overensstemmelse med erklæring fra Teknisk Udvalg af 14. juni 2023 med 7 stemmer for (Radikale Venstres, Enhedslisten de Rød-Grønnes og Danmarksdemokraternes byrådsgrupper og Asger Steffensen og Tonny Lassen) og 21 stemmer imod (Socialdemokratiets, Konservative Folkepartis, Socialistisk Folkepartis og Venstres byrådsgrupper).

Sagen blev behandlet sammen med sagerne 22 og 23.

###

Beslutningsforslag fra [adresse], Asger Steffensen, DD, Signe Kristoffersen og Tonny Lassen

Der findes adskillige havne som påviseligt udnytter deres arealer langt mere effektivt end [adresse] gør, og håndterer langt flere containere på den samme plads. Det bør undersøges hvad der ligger til grund herfor med henblik på at hjælpe [adresse] med at fremtidssikre og fremme havnens muligheder og konkurrencedygtighed – også til gavn for [adresse], virksomheder og borgere.

Det foreslås derfor, at vi som byråd og ejere beder [adresse] om at iværksætte en uafhængig analyse af andre havnes kapacitet og effektivitet på containerområdet, herunder hvordan andre havne (myndigheder) stiller effektivitetskrav til deres terminal-operatører, herunder:

• Liggetider (dwell time)

• Omkostningsniveau

• Hardware:

Karla Jespersen carrier, rubber tyred gantry crane RTG, rail mounted gantry crane RMG/TRMG

• Software

• Appointment system\*

• Port community system m.v.

\* System til håndtering af lastbiler (implementeret i mange andre havne) der sikrer, at lastbiler ankommer når terminalen er klar til dem, hvorved man undgår unødvendig trafik, parkering og opmarch-arealer på havnen. Container-terminalen i [adresse] har ikke sådan et system, men har i stedet - for nylig - etableret et stort opmarch-område til lastbiler på inddæmmet land.

Til opgaven entreres med dedikerede havnespecialister som for eksempel:

• MTBS M&A

• Black Quay Consulting

• Royal HaskoningDHV

• WSP

• Marico Marine

• [adresse]

• Drewry

Indtil analysen foreligger udsættes beslutningen om havneudvidelsen.

Motivation:

I en sammenligning med terminalerne i [adresse], [adresse], Hans Rasmussen og Vado Ligure viser det sig at [adresse] håndterer markant færre [adresse]’s (tyve fods containere) per hektar, til dels formentlig grundet forældet teknologi og pladshåndteringsprincipper. Således må der eksistere et meget stort optimeringspotentiale, angiveligt på flere hundrede procent jf. omstående data afhængigt af de implementerede løsninger.

Hvis det er korrekt, så vil [adresse] med de samme løsninger og rammebetingelser som andre havne kunne optimeres markant og opnå store anlægsmæssige besparelser.

Baggrunden for at stille forslaget er, at vi har været i dialog med flere havneeksperter som arbejder professionelt med bl.a. logistik og optimering og som forholder sig kritisk til den udfærdigede behovsanalyse og hele baggrunden for lokalplan 1163. Eksperterne udtrykker, at en langt bedre pladsudnyttelse af den eksisterende containerterminal kan etableres med kendt teknologi. Bedre pladsudnyttelse, kombineret med en tørlasthavn vest for byen, vil betyde, at terminalen kan frigive store mængder kapacitet til brug for fremtidig vækst. De peger dog på, at ny teknologi kræver investeringer, herunder investering i forstærkning af infrastruktur på det bestående container-areal i [adresse], for at kunne opnå den pladsbesparelse/optimering som andre havne har opnået, men fremhæver at moderniseringer af denne type normalt udføres i etaper, således at man undgår ophold i operationerne på havnen mens optimeringen pågår.

Endvidere har vi været i direkte telefonisk og E-mail kontakt med flere havne.

På vegne af:

Johnnie Toft (B), Asger Steffensen (UFP), Victor Vestergaard (Æ), Signe Kristoffersen (Ø), Tonny Lassen (UFP)

### Sagsforløb

Udvalg: [adresse]

Dato: 26-04-2023

Joachim Brandt:

Fremsendes til Teknisk Udvalg til behandling i henhold til beslutning i byrådets møde den 26. april 2023.

Sagen blev behandlet sammen med sagerne 18 og 19.

Udvalg: Teknisk Udvalg

Dato: 08-05-2023

Joachim Brandt:

Sagens behandling udsat.

Udvalg: Teknisk Udvalg

Dato: 17-05-2023

Joachim Brandt:

Sagens behandling udsat.

Udvalg: Teknisk Udvalg

Dato: 22-05-2023

Joachim Brandt:

Sagens behandling udsat.

Et flertal i udvalget besluttede, at den politiske behandling af havneudvidelsessagerne i udvalget skulle afsluttes inden sommerferien og sendes med udvalgserklæring til behandling på byrådsmødet den 21. juni 2023. Flertallet besluttede desuden at henstille til, at udvalget i videst muligt omfang prioriterer at behandle øvrige byrådshenviste sager inden sommerferien, så de ligeledes kan sendes tilbage til byrådet med henblik på behandling på byrådsmødet den 21. juni 2023. Flertallet pålagde på den baggrund formand og forvaltning at lægge en plan for afvikling af udvalgets møder frem til sommerferien, som imødekommer flertallets ønsker, herunder ved at udvide møderne, dog således at foretræderne prioriteres afviklet i den ordinære mødetid.

Et mindretal bestående af Signe Kristoffersen, Johnnie Toft og Victor Vestergaard kunne ikke tilslutte sig flertallets beslutning. De fandt ikke, at der var saglige begrundelser for at havneudvidelsessagerne skulle fremskyndes til en beslutning før sommerferien. De støttede, at foretræde til sagerne afvikledes før sommerferien både for at fremme sagernes behandling og i respekt for de foretrædende. De fandt det uansvarligt, useriøst og udemokratisk med en tvungen politisk behandling før sommerferien, da der ikke vil være tilstrækkelig tid til at belyse sagerne ordentlig, til at behandle de mange spørgsmål, der er rejst under sagens behandling i byrådssalen, i udvalget og af borgerne eller til at drøfte sagerne i udvalget.

Desuden protesterede de over den udvidede mødetid, det vil medføre, og over, at ikke presserende byrådssager skal presses ind og de deraf dårlige arbejdsvilkår for udvalg og forvaltning. Mindretallet ønskede byrådssagernes behandling udsat til efter sommerferien for at sikre sagerne en ordentlig behandling, medlemmer og sekretariat et godt arbejdsmiljø og for at give plads til behandling af andre ventende sager inden sommerferien, herunder til de af udvalgsmedlemmerne selv ønskede punkter.

Udvalg: Teknisk Udvalg

Dato: 31-05-2023

Joachim Brandt:

Sagens behandling udsat.

Udvalg: Teknisk Udvalg

Dato: 06-06-2023

Joachim Brandt:

Sagens behandling udsat.

Udvalg: Teknisk Udvalg

Dato: 08-06-2023

Joachim Brandt:

Sagens behandling udsat. Der konkluderes på sagen på udvalgets møde den 14. juni 2023. Eventuelle yderligere spørgsmål til sagen skal fremsendes til forvaltningen senest den 9. juni 2023, kl. 10.00.

Udvalg: Teknisk Udvalg

Dato: 14-06-2023

Joachim Brandt: 4

John Andersen, Stefan Schou, Gertrud Vestergaard og Ragner Pedersen kunne ikke tiltræde beslutningsforslaget.

Signe Kristoffersen, Johnnie Toft og Victor Vestergaard mener, en udvidelse af havnen hverken er nødvendig eller gavner by og bugt. Beslutningsgrundlaget vedrørende en havneudvidelse er tilmed fortsat mangelfuldt. Blandt andet er mulighederne for en reel effektivisering og udnyttelse af de nuværende havnearealer slet ikke belyst, der er ingen kortlægning af fremtidigt arealbehov, og der er ingen oplysninger om containeroperatørernes fremtidsplaner.

Signe Kristoffersen, Johnnie Toft og Victor Vestergaard anbefaler, at beslutningsforslaget sendes til Magistraten til yderligere belysning. Det anbefales i den forbindelse, at tilbuddet fra [adresse], videreformidlet af foreningen Beskyt [adresse] den 8. juni 2023, indarbejdes i belysningen.